Fyrrverandi formaður bæjarráðs á Seyðisfirði telur að Múlaþing hafi ofhannað lausar kennslustofur og gert þær of dýrar. Það varð til þess að þær eru ekki enn komnar í notkun vegna of mikils kostnaðar.
Fyrrverandi formaður bæjarráðs á Seyðisfirði hafnar því að kostnaður við bráðabirgðaskólastofur hafi verið vanmetinn líkt og haldið hafi verið fram. Vel hefði verið hægt að sleppa með rúmar 20 milljónir í kostnað í stað 60 milljóna.
Eftir sameiningu hafi nýja sveitarfélagið Múlaþing hannað dýrari lausn sem uppfyllti kröfur til varanlegs húsnæðis.
Húsnæði Seyðisfjarðarskóla grunn-, leik og tónlistarskóla staðarins er of lítið, gamalt og úr sér gengið. Fyrir sameiningu Seyðisfjarðarkaupstaðar við þrjú önnur sveitarfélög vildi Seyðisfjarðarlistinn leysa málið til bráðabirgða og keypti gámaeiningar til að nota sem skólastofur með stöðuleyfi til skamms tíma og átti heildarpakkinn að kosta um 22 milljónir. Skólastofurnar komust hins vegar aldrei í notkun. Rúnar Gunnarsson þáverandi formaður bæjarráðs segir að málið hafi tekið aðra stefnu hjá nýja sveitarfélaginu Múlaþingi eftir sameiningu.
Svo var þetta stoppað og þetta fór í byggingarleyfisferli og annað slíkt og þá komu að þessu verkfræðingar og arkitektar og þetta fór í hönnun. Og sú hönnun skilaði af sér fullnaðar hönnun á varanlegu húsnæði. Með til dæmis tengibyggingu sem ein og sér átti að kosta 8 milljónir. Þetta er eitthvað sem við ætluðum aldrei að gera. að halda því fram að við höfum vanmetið kostnaðinn við þetta er bara ekki rétt því að það er búið að kostnaðargreina þetta á allt annan máta en við lögðum upp með.
Fleira í hönnum Múlaþings hafi aukið kostnað, í tengibygginguna hafi átt að koma lyfta og þá hafi átt að setja upp fjölda af eldvarnahurðum og stóreflis loftræstikerfi. Þetta hafi híft áætlaðan kostnað upp í 60 milljónir.
(En var ykkur stætt á því að hanna svona bráðabirgðalausn; að byggja skólahúsnæði sem ekki uppfyllti allar kröfur?) Þetta hefur verið gert á fjölmörgum stöðum að setja upp bráðabirgðastofum sem eru í raun og eru bara gámaeiningar. Ég er ekkert viss um að í þeim séu oft eldvarnarhurðir og hitt og þetta og loftræstistokkar og annað slíkt. Ég held að við hefðum alveg geta gert þetta og nýtt þetta í 2-3 ár á meðan verið væri að taka endanlega ákvörðun um byggingu á skóla hérna. En núna eru börnin okkar enn á vergangi og hafa ekki þessa aðstöðu sem þau hefðu annars fengið út úr þessum húsum.
Fyrrverandi formaður bæjarráðs á Seyðisfirði telur að Múlaþing hafi ofhannað lausar kennslustofur og gert þær of dýrar. Það varð til þess að þær eru ekki enn konar í notkun vegna of mikils kostnaðar.